Craig Allanby, bemarkingsbestuurder van die dieretuin, sê die soektog na die reptiel het Saterdagoggend hervat. Die dieretuin het Vrydag gesê hulle ondersoek ook die moontlikheid dat die slang, wat ‘Houdini’ gedoop is, gesteel is. Allanby sê daar is ‘n mark vir die onwettige handel van inheemse reptiele soos swartmambas. Die dieretuin sal ‘n interne ondersoek van stapel stuur rakende die moontlike diefstal van die slang, en indien dit so is, hoe dit gebeur het en of personeel betrokke was.
Sarah-Kate Scott, Mev. Suid-Afrika en die bekende radiopersoonlikheid Darren Scott se vrou, is as die eerste prinses aangewys in die Mev. Wêreld-kompetisie in Maryland in die VSA.
“Wat ŉ nag. Hoe gaan ek slaap? Dankie Jesus vir die eer om my pragtige land te verteenwoordig en om as eerste prinses gekroon te word by Mev. Wêreld,” het Sarah-Kate op haar Facebook-blad geskryf. “So trots op Sarah-Kate – eerste prinses by Mev. Wêreld! Jou seuns kan nie trotser op jou wees nie. Jy is ons Mev. Wêreld en ons mis jou… so kom nou huis toe… xxx,” het Darren op sy Facebook-blad geskryf.
Volgens die Mev-Suid-Afrika-webtuiste sal Sarah-Kate vir minder as ŉ week tuis wees voordat sy op 27 November na China vertrek om aan Mev. Heelal deel te neem.